Zoologie. S$ymbolae Sirenolegicae. 95 
mus partium Rhytinae internarum descriptio quae sequitur modo componi 
potest. 
. 1. 
De animalis osteologica structura. 
Osteologicae Rhytinae borealis structurae descriptio, qualem Stellerus ex- 
hibuit, multum abest, quin omnibus numeris absoluta nominari possit, Quae 
enim de cranio habet nimis generalia sunt et ad ipsius animalis accuratio- 
rem cognitionem specificam et differentias ab aliis animalibus cognoscendas 
parum conferunt, ut supra jam innuimus. Qua de causa in prima commen- 
tar nostri Sectione cranii fusiorem descriptionem, quantum objecti con- 
servatio permisit, proposuimus, differentias et affinitates craniologicas cum 
generibus affinibus Manatorum et Halicorarum indicantes, Nimis tamen lon- 
gum esset, etiamsi tantum generalia, quae e nostris comparationibus redun- 
darunt, facta nunc repetere vellem. Sufficiat potius huc in memoriam re- 
vocasse, Rhytinae cranium typum Getaccorum herbivororum generalem ma- 
nifestare, longe pluribus notis craniologicis cum Manatis, minore notarum 
numero cum Halicoris convenire, praeterea vero etiam notas plures peculia- 
res ostendere. 
Quae de columna vetebrali et de aliis ossibus apud Stellerum leguutur 
in universum pariter ad generalem Sirenii et Cetacei animalis structuram 
referri possunt, nonnulla tamen specialia etiam continent, quae ulteriore 
consideratione digna videntur. 
Referente Stellero numerus vertebrarum columnam vertebralem Rhytinae 
componentium reliquorum Sireniorum vetebrarum numerum magnitudine 
vincit. Aderant enim vertebrae colli 6, dorsi 19 et caudae 35, in universum 
igitur 60, quum in Halicore teste Cuviero, d’Altonio, Schlegelio*), Owenio et 
*) Halicore referente Schlegelio (Abhandl. aus d. Gebiete d. Zool. u. vergl. Anat. Heft 1. p. 
13) vertebras colli 7, dorsi et costarum paria 49, lumbales et caudales 98, igitur 54, offert. — 
